METSIS • info- ja õppekeskkond
#000000
Juhatuse septembrikuu koosolek toimus integreerituna 15. septembril EJS-i majas ja Zoomi vahendusel. Kokku osales 17 juhatuse liiget 20-st, üheksa oli kohapeal ja kaheksa veebi kaudu.
#000001
Kõige mahukam arutelu oli kasutusõiguse lepingute (KÕL) pikendamise osas
#000003
Koosoleku juhataja tegi ülevaate keskkonnaministri poolt koordineeritud erinevate KÕL-iga seotud osapooltega sõlmitud kokkuleppest, mille eesmärk oli anda jahindusnõukogu liikmetele otsustamiseks ühised alused.
#000004
Kõige kaugemale on jõudnud Tartumaa, kus protsess on lõpusirgel ja jahindusnõukogule on läbi vaadata jäänud vaid kaks jahipiirkondade avaldust. Juhatuse liikme Jaak Volmeri sõnul on aga nende osas juba eelkokkulepe sõlmitud.
#000006
Olukord on hea ka Lääne-Virumaal, kus 28 jahipiirkonnast on heakskiidu saanud 11. Juhatuse liikme ja Lääne-Virumaa esindaja Raul Vahteri sõnul erakorralisi koosolekuid ei planeerita ja liigutakse tavapärases rütmis. Vahteri sõnul tuleks mõelda, kas uute KÕL-ide lubade kehtima hakkamine põdrajahi hooaja keskel on mõistlik. Kümne aasta pärast langeb pikendamine või lõppemine ka hooaja keskele. Raplamaa esindaja juhatuse liikme Tiit Tammsaare sõnul on Märjamaa Jahiselts heakskiidu saanud ja Vana-Vigala lükati esimesel korral tagasi. Tammsaare sõnul lepingute pikendamine käib.
#000007
Juhatuse liikmete üldine seisukoht oli, et aega viita ei ole mõistlik ja lepingute tegemine on prioriteet. Nii nagu kokkuleppes on kirjas, tuleb püüelda eesmärgi suunas, et vähemalt 50% lepinguid oleks eramaade osas sõlmitud. Jahindusnõukogus ei tohiks tekkida vastavalt kokkuleppele probleeme siis, kui 50% pluss üks leping on jahimaade osas sõlmitud.
#000009
Veel arutati teemat, mille delegeeris volikogu. Nimelt tegi suvel toimunud volikogu juhatusele ülesandeks üle vaadata ÜMO poolt pakutud leping ja leida selline tüüpleping, mida võib liikmetele soovitada. Tegevjuht Tõnis Korts on eelnevalt suhelnud ÜMO jahinduse spetsialistiga Reevo Paasiga, kes on hea meelega valmis edasiseks koostööks. Juhatus otsustas, et tehakse ettepanek ÜMO esindajale osaleda järgmisel juhatuse koosolekul. Eelnevalt valmistatakse juhatuse liikmetele ette materjalid.
#000011
Hiiumaa, Jõgevamaa ja Põlvamaa jahiseltsi esindajad kutsutakse osalema juhatuse koosolekutele
#000012
Hiiumaa jahimeeste seltsi ja Jõgevamaa kuus jahiseltsi on pöördunud juhatuse poole palvega oma esindaja kaasamiseks juhatuse töösse. Ka Põlva jahiseltsi esindaja on nõusoleku andnud juhatuse koosolekul osalemiseks. Juhatus arutas ja toetas kõiki kolme maakonda. Seni pole nende maakondadel selles juhatuse koosseisus esindatust olnud.
#000013
Lähiajal saadetakse büroo ettepanek kõigile, kus palutakse nende esindaja osalema juhatuse koosolekutel. Juhatuse koosseisu muutused saab teha vastavalt põhikirjale volikogu juba järgmisel kevadel või suvel.
#000014
Juhatus arutas teemat ja otsustas, et see on antud teema esimene lugemine. On olemas ka palju teisi arvamusi ja piirkondlikult on jahimeestel võimalus ka jahitähtaega kokkuleppe korras lühendada. Samuti on väga oluline teema kahjud augustikuus. Peaks mõtlema võimalusele kahjustuskohtades küttida.
#000018
Kuna arvamused olid erinevad, siis otsustati teema arutlusele kaasata rohkem eksperte ja küsida liikmete arvamusi. Kes on nõus arvamust avaldama, palun saata see andres@ejs.ee.
#000019
Juhatuse koosolekute töökorra muutmise arutamine
#000020
Juhatus arutas, kas on vaja ennistada juhatuse koosolekute läbiviimine kuu neljandal neljapäeval või jätkatakse koosolekute korraldamisega kolmandal kolmapäeval. Eelmine muutus oli tingitud juhatuse liikmete ametikohustuste täitmisest. Juhatus otsustas, et kuna palju juhatuse liikmeid kandideerib kohalikel valimistel, siis oodatakse need tulemused ära ja siis otsustatakse.
#000021
Muude küsimuste all anti teada, et tekkinud on kolmas SAK-i kolle. EJS-ile edastas PTA info surnuna leitud SAK viiruspositiivse metssea kohta. Korjuse leid on Võrumaal Setomaa vallas (endine Mikitamäe vald Põlvamaal) Kahkva külas Haava talu varemete juures. Juhiti tähelepanu, et administratiivsed kohanimetused on muutunud, kuid jahiseltsi territooriumid on endised.
#000022
Pihkva piirkonnas Venemaal on näha nii kodusigade kui ka metssigade SAK positiivseid juhtumeid. Venemaa SAK-i olukorra kaart on leitav siit.
#000023
Järgmise juhatuse koosoleku ajaks määrati 20. oktoober.
#000025